बंद नाक को साफ़ करने की आपकी स्वाभाविक प्रवृत्ति है, परंतु विशेषज्ञ भी इस निष्कर्ष पर नहीं पहुँच पाए है कि यह तरीका सही है या गलत। कुछ अध्ययनों से पता चला है कि, जबरदस्ती नाक साफ़ करने से, नाक में दबाव निर्माण हो सकता है और आपके साईनस में बलगम को फंसा देता हैं, और इस वजह से साईनस संक्रमित हो सकता है। दूसरी ओर, कुछ विशेषज्ञों का दावा है कि जुकाम में नाक को जबरन साफ़ करना महत्वपूर्ण हैं, क्योंकि ऐसा करने से नाक में जमा हुआ अतिरिक्त बलगम निकल जाएगा और आपको बंद नाक से राहत मिलेगी। समझौते के तौर पर अपनी नाक को तभी साफ़ करें जब ऐसा करने की जरूरत महसूस होती है।  ऊपर दिए गए विकल्प के बारे में आपकी जो भी राय है, ध्यान रहे जब भी नाक साफ़ करने की जरूरत है आप थोड़े आराम से नाक को साफ़ करें ताकि नाक में अतिरिक्त दबाव न पड़े और किसी भी प्रक्रिया को सलाह से ही उपयोग में लाए, जैसे नाक साफ़ करते वक्त, नाक के एक छिद्र को उँगली से दबकर रखें ताकि दुसरा छिद्र खुल जाएं फिर दूसरे छिद्र के लिए यही प्रक्रिया दोहराएँ।  जितना हो सके सूँघना और नसवार से बचे, क्योंकि ऐसा करने से बलगम वापिस मस्तिष्क में चला जाता है। और अगर ऐसे में आप घर से बाहर निकल रहे हैं तो, पूरी तैयारी के साथ जाएं और हमेशा रूमाल और टिशु अपने साथ रखें। नाक साफ करने के बाद हमेशा हाथ धोएँ, ताकि आप जुकाम के वायरस को संक्रमित होने से रोकें। लगातार नाक साफ करने से आपको त्वचा में जलन हो सकती है–त्वचा को जलन से बचाने के लिए हमेशा मुलायम और अच्छी क्वालिटी वाले ही रूमाल का उपयोग करें। अगर जरूरत पड़े तो नाक पर क्रीम लगाएँ। जुकाम से निजात पाने का एक सरल और प्रभावी उपाय है जुकाम, जो लंबे समय से चला आ रहा है। शहद और नींबू की चाय बनाने के लिए, थोड़ा पानी उबाले, उसे एक प्याले में डाले, उसमें 1½ बड़ा चम्मच नींबू का रस और 2 छोटे चम्मच शहद मिलाएँ। शहद से गले की खराश कम होने में मदद मिलेगी और नींबू से बंद नाक खुल जाएगा। विटामिन सी आमतौर पर इन्फेक्शन से लड़ने के लिए मददगार साबित होता है।     चाय का प्रभाव तुरंत होना चाहिए ताकि कुछ घंटों के लिए आपको जुकाम से आराम मिलें। चाय के उचित प्रभाव के लिए अँगीठी के आगे, आरामदायक कुर्सी पर सिकुड़कर बैठकर इस चाय का मजा ले। आप बहुत जल्द अच्छा महसूस करने लगेंगे। जुकाम के वायरस ठंडे तापमान में ही पनपते हैं, और इस वजह से ठंड हवा में यह वायरस आपकी नाक में संक्रमित होते हैं। इसत्राइल में किए गए एक अध्ययन से पता चला है की, गरम हवा में सांस लेने से जुकाम के लक्षण में कमी आती है। आधे घंटे के लिए बंद नाक को थोड़े गरम हाथ से बंद करें, और मुंह से सांस ले, इससे आपके जुकाम के वायरस का प्रभाव कम हो सकता है। जुकाम की दवा का प्रयोग करने से बंद नाक से। तुरंत राहत मिलती है, और नासिका नली की सूजन को भी कम करता है और इसके साथ बलगम का बनना भी कम करता है। जुकाम की दवाइयाँ गोलियां और स्प्रे दोनों तरह की मिलती है और यह आसानी से बिना पर्ची के, दवाइयों की दुकान में उपलब्ध होती है। इस बात से सावधान रहें की जुकाम वाली स्प्रे का अधिक उपयोग करने से (लगातार 3-5 दिन करने से) ज्यादा बलगम बनना शुरू हो जाएगा और जिसके कारण बैक्टीरिया अंदर ही फंसे रह जाते हैं। हाल ही के वर्षों में जुकाम में साईनस को साफ़ करने का लोकप्रिय तरीका नेति पॅाट का उपयोग करना है। नेति पॉट में लवण युक्त घोल शामिल होता है, जिसे एक नासिका छिद्र से अंदर डालकर दूसरे छिद्र से बाहर निकाला जाता है। इससे बलगम नाक की नली में ही पतला हो जाता है, और आसानी से बाहर निकल जाता है। यह लवण युक्त घोल आसानी से दवा कि दुकान से खरीदा जा सकता है, या इसे आप  खुद भी बना सकते हैं।  नेति पॉट का उपयोग करने के लिए, सिंक की और झुके और अपने सिर को एक तरफ झुकाएँ। नेति पॉट की टोंटी को नजदीकी नासिका छिद्र में लगाएँ, और वह लवण युक्त घोल डाल दें। यह नमकीन पानी एक नासिका छिद्र से बहते हुए दूसरे छिद्र से बाहर आना चाहिए। अपने सिर को और ज्यादा पीछे की तरफ झुकाने से यह घोल साईनस तक पहुँच कर बाहर निकलता है। जब पानी टपकना बंद हो जाए, तो धीरे से नाक से सांस छोड़ें, बाद में दूसरी नासिका छिद्र के लिए फिर से यही प्रक्रिया दोहराएँ। बलगम निकालने वाली दवा लेने का विचार करें, जो आपके बलगम को पतला करके बंद नाक खोल देता है और जमें हुए गाढ़े बलगम को पतला कर देता है। जिससे सांस लेने में आसानी होती है।  बलगम निकालने वाली दवा तरल (लिक्विड), पाउडर, कैप्सूल के रूप में  बिना डॅाक्टर की पर्ची के दवाई की दुकान में मिलती हैं। इन दवाइयों को लेने से कुछ साइड इफेक्ट होते है जैसे कि मतली (नॉज़िआ), चक्कर आना, झपकी आना और उलटी। अगर आपको इस तरह के लक्षणों का अनुभव हो तो तुरंत ही डॅाक्टर से संपर्क करें। असेन्शल ऑईल जैसे कि पुदीना, नीलगिरि, लौंग और टी ट्री ऑईल बंद नाक को खोल देता है और इससे सांस लेने में आसानी होती है। यह तेल कई तरह से प्रयोग में लाया जा सकता है। एक तरीका है की आप अपने पसंदीदा तेल के एक या दो बूंदें गुनगुने पानी के कटोरे में डालें। एक साफ तौलिये को पानी में भिगोकर निचोड़ ले, फिर उससे अपना चेहरा ढक ले और कुछ मिनट के लिए उसे ऐसे ही रहने दे।   आप पेट्रोलियम जेली में भी असेन्शल ऑईल (तेल) की एक या दो बूंदें डाल सकते हैं, ताकि आप अपना वेपोरब बनाए और उसे सोने से पहले अपनी छाती और पैरो पर मल सकें। एक विकल्प और है की, आप एक या दो बूंद अपने पायजामे में या बाथ टब में डालें  ताकि आप सांस लेते वक्त वेपर को आसानी से अंदर ले सकें। गर्म पानी की भाप से आपको अपने बंद नाक को खोलने में मदद मिलेगी और आरामदायक अनुभव मिलेगा। अगर गर्मी की वजह से आपको चक्कर आने लगे तो शावर में एक प्लास्टिक की कुर्सी या स्टूल लगाने का विचार करें। अगर आपके लम्बे बाल है तो, गरम पानी में नहाने के बाद अपने शरीर की गर्मी को बनाए रखने के लिए बालों को ब्लो ड्रॉअर से सुखाये।
Blow your nose sparingly Drink honey and lemon tea. Use a nasal decongestant. Flush out your sinuses Take an expectorant. Use essential oils Take a hot bath or shower